section_heading: Distribucije Linuxa
paragraph_text: Većina uključenog softvera je besplatni softver otvorenog koda (free software/open-source) koji distribuiraju održavatelji i u već kompajliranim binarnim paketima i u izvornoj formi, te tako dopuštaju korisnicima mijenjanje i kompajliranje originalnog izvornog koda kako oni žele. Drugi softver uključen u distribucije može biti vlasnički (engl. proprietary) i njegov izvorni kod ne mora biti raspoloživ.